google/wiki40b huggingface dataset:
Berlínski filharmonici

Dejiny

Orchester bol založený 54 hudobníkmi na jar 1882 pod názvom Frühere Bilsesche Kapelle (voľný preklad: bývalá Bilseho kapela). Skupinu tvorili hráči, ktorý opustili orchester Benjamina Bilseho kvôli jeho autoritatívnemu prístupu a plánom dopraviť hráčov na koncert do Varšavy v štvrtej triede vlaku. Ako ich prvý dirigent pôsobil Ludwig von Brenner. Hudobníci zápasili s finančnými problémami až do roku 1887 kedy sa ich ujal koncertný agent Hermann Wolff, ktorému sa podarilo stabilizovať orchester pod novým názvom Berliner Philharmoniker. Jeho zásluhou sa tiež podarilo v orchestri angažovať Hansa von Bullow, považovaného za vedúceho dirigenta jeho doby. Za krátky čas Bullow položil základy umeleckej kvality a identity orchestru. Ako hosťujúci dirigenti s orchestrom skúšali mnohé významné osobnosti - Hermann Levi, Hans Richter, Felix von Weigantner, Johannes Brahms, Gustav Mahler či Richard Strauss. V roku 1895 Hansa von Bullow na poste šéfdirigenta vystriedal Arthur Nikish. Za jeho pôsobenia došlo k rozšíreniu repertoáru o súčasných i mimonemeckých skladateľov (Berlioz, Čajkovskij). Nikishovym následníkom sa v roku 1923 stal mladý ambiciózny dirigent Wilhelm Furtwängler. Zameral sa takmer výlučne na interpretáciu skladateľov nemeckého klasicizmu a romantizmu, v čom sa doteraz radí medzi špičku. Pôsobenie orchestru počas nacizmu bolo predmetom špekulácií a táto problematika sa začala výraznejšie otvárať až v roku. Po druhej svetovej vojne sa šéfdirigentom stal Leo Borchard, ktorý tragicky zahynul náhodným nábojom pri streľbe americkej armády v Berlíne. Nahradil ho opäť mladý a zapálený rumunský dirigent Sergiu Celibidache. V roku 1947 sa na svoje bývalé miesto opäť vrátil Furtwängler, ktorý tu pôsobil až do svojej smrti v roku 1954, kedy bol hlasovaním zvolený za šéfdirigenta Herbert von Karajan. Jeho pôsobenie možno označiť ako zlatú éru Berlínskych filharmonikov. Orchester vďaka Karajanovmu vedeniu získal charakteristický zvuk a asa stal azda najpopulárnejším orchestrom na svete a je možno hovoriť až o kulte. Ich nahrávky pre Deutsche Grammophone patria medzi komerčne najúspešnejšie nahrávky klasickej hudby. V roku 1989 Karajan po vyše 30 ročnom pôsobení s orchestrom na svoj post rezignoval (stalo sa tak mesiac pred jeho smrťou). Orchester nestratil nič zo svojej povesti ani pod vedením ďalšieho šéfdirigenta Claudia Abbada. Medzi jeho nahrávkami s orchestrom sú významné najmä opery Straussa, Wagnera, Rossiniho a ďalších. V roku 1998 Abbado ohlásil presun na post umeleckého riaditeľa filharmónie v roku 2002 a za nového šéfdirigenta bol zvolený Simon Rattle, ktorý pôsobí vo filharmónií o sezóny 2002/2003. V apríli 2008 mu hráči prejavili svoju dôveru, keď v hlasovaní rozhodli o jeho zotrvaní vo funkcii.

Profil a repertoár

Orchester patrí medzi štandardné veľké symfonické orchestre. Charakteristický je pre neho sýty, efektný zvuk s dôrazom na mohutnosť sláčikovej sekcie, čo platí obzvlášť pre Karajanovu éru. 
Orchester má veľmi široký repertoár, s ťažiskom v hudbe nemeckých velikánov klasicizmu a romantizmu. Orchester už od dôb Furtwänglera patrí medzi najuznávanejších interpretov Beethovena, Wagnera či Mahlera.
Lucelle (Haut-Rhin)

Poloha

Obec má rozlohu 10,27 km². Najvyšší bod je položený 760 m n. m. a najnižší bod 500 m n. m.

Obyvateľstvo

Počet obyvateľov obce je 40 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Cordesse

Poloha

Obec má rozlohu 10,52 km². Najvyšší bod je položený 505 m n. m. a najnižší bod 295 m n. m.

Obyvateľstvo

Počet obyvateľov obce je 187 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Filozofia reality

Filozofia reality je súbor filozofických úvah alebo systém pojmov týkajúcich sa reality. Podľa Jána Letza filozofia reality skúma realitu v jej štruktúre a v jej systémovom okolí. V rámci filozofie reality vystupujú do popredia tri pojmy, pojem jestvujúca, pojem bytia a pojem ničoty. Filozofia reality je osobitná súčasť filozofie existenciality. Skúma jestvujúce a bytie všetkého toho, čo reálne existuje alebo môže existovať. Sem patrí predovšetkým filozofická teória reality a ontológia.
Bauduen

Poloha

Obec má rozlohu 47,45 km². Najvyšší bod je položený 1 142 m n. m. a najnižší bod 475 m n. m.

Obyvateľstvo

Počet obyvateľov obce je 327 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Letné olympijské hry 1980

XXII. letné olympijské hry sa konali od 19. júla do 3. augusta 1980 v Moskve, v Sovietskom zväze. Moskva získala právo usporiadať olympiádu v roku 1974, keď porazila Los Angeles pomerom hlasov 39:20. Časť podujatí, sa konala v Tallinne (jachting), Leningrade, Kyjeve, a Minsku (štvrťfinálové futbalové zápasy). Boli to prvé olympijské hry, ktoré sa konali v krajine východného bloku.
Hry boli poznačené bojkotom viacerých západných krajín, ktorý bol reakciou na intervenciu sovietskych vojsk v Afganistane v roku 1979.
Cunac

Polohopis

Cunac má rozlohu 6,38 km². Najvyšší bod je položený 291 m n. m. a najnižší bod 191 m n. m.

Obyvateľstvo

Cunac má 1454 obyvateľov (2009).
Graf vývoja obyvateľstva:
Zdroje: INSEE
Sérignac (Tarn-et-Garonne)

Poloha

Obec má rozlohu 32,43 km². Najvyšší bod je položený 230 m n. m. a najnižší bod 89 m n. m.

Obyvateľstvo

Počet obyvateľov obce je 483 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Medzinárodná diaľková turistická trasa E3

Medzinárodná diaľková turistická trasa E3 patrí s 6 950 km k najdlhším trasám v Európe. Začiatok trasy bol pôvodne v španielskom meste Santiago de Compostela, no ten sa presunul na portugalský mys Cape St. Vincent pri meste Sagres, odkiaľ vedie na sever pobrežím cez Lisabon. Druhá vetva začína v pobrežnom Cádize a cez Sevillu pokračuje na sever krajiny, kde sa napája na hlavnú vetvu trasy. Koniec magistrály bol pôvodne v meste Nesebar na bulharskom pobreží Čierneho mora, aktuálne pokračuje až do tureckého Istanbulu.
Messery

Poloha

Obec má rozlohu 9,22 km². Najvyšší bod je položený 451 m n. m. a najnižší bod 372 m n. m.

Obyvateľstvo

Počet obyvateľov obce je 2 119 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Kaučukovník

Kaučukovník (lat. Hevea brasiliensis) je strom, ktorý rastie v tropických oblastiach. Jeho domovom je Južná Amerika (konkrétne Amazonský prales), je však rozšírený aj do oblastí v strednej Amerike, v juhovýchodnej Ázii a v strednej Afrike. Latexové mlieko, ktoré po narezaní vyteká z jeho kôry, je východzou surovinou pre výrobu prírodného kaučuku. Drevo kaučukovníka sa používa na výrobu kvalitného nábytku.
Miroslav Chlpek

Mládežnícke roky

S futbalom začínal v rodnej dedine Malá Čausa. Po skončení základnej školy prestúpil do dorastu Prievidze.

Seniorské roky

Po roku v doraste prešiel medzi seniorov, ktorí hrali v 2. československej lige. Základnú vojenskú službu absolvoval v Banskej Bystrici, kde odohral aj niekoľko druholigových zápasov. V októbri 1977 prestúpil do Trnavy. V roku 1980 odchádza hrať do Zvolena a o dva roky neskôr do Levíc. Kariéru ukončil v nižšej rakúskej súťaži.

Reprezentácia

V dorasteneckom veku pôsobil v reprezentačných výberoch Československa až do 18 rokov. Najväčším jeho úspechom bolo víťazstvo ČSSR 18 na turnaji Družba na Kube. Odohral aj 2 zápasy za ČSSR 21.
Hauteville-sur-Mer

Poloha

Obec má rozlohu 3,31 km². Najvyšší bod je položený 48 m n. m. a najnižší bod 0 m n. m.

Obyvateľstvo

Počet obyvateľov obce je 667 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Petrifikovanosť frazémy

Petrifikovanosť frazémy je najvyššia miera lexikálnej, syntaktickej a morfologickej ustálenosti frazémy. V petrifikovaných frazémach nemožno nahrádzať nijaký komponent iným (majú úplne ustálené komponentové zloženie), nemožno v nich meniť poradie komponentov ani vložiť medzi ne nejaké slovo z kontextu a nemožno meniť ani podobu syntaktickej konštrukcie spojenia (majú úplne ustálenú syntax) a v nich sa ani jeden komponent nijako tvarovo nemení, neohýba (majú úplne ustálenú morfológiu). Petrifikované sú napríklad slovenské frazémy malá hŕba pýta viac, cól sem cól tam, z hodiny na hodinu, márna sláva.
Louvigné-de-Bais

Poloha

Obec má rozlohu 15,37 km². Najvyšší bod je položený 106 m n. m. a najnižší bod 33 m n. m.

Obyvateľstvo

Počet obyvateľov obce je 1 722 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Courcuire

Poloha

Obec má rozlohu 7,06 km². Najvyšší bod je položený 355 m n. m. a najnižší bod 266 m n. m.

Obyvateľstvo

Počet obyvateľov obce je 130 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
3D počítačová grafika

Počítačová 3D grafika (tzv. trojrozmerná grafika, angl. 3D computer graphics) je v informatike označenie pre špeciálnu časť počítačovej grafiky, ktorá pracuje s trojrozmernými objektmi. Prevod 3D objektov do 2D zobrazenia sa nazýva projekcia a ak je počas tohto procesu k povrchom objektov a scéne ako celku priraďovaný aj reálny vzhľad, tak ide o renderovanie. Najznámejším využitím počítačovej 3D grafiky je vytváranie animácií (pri tvorbe filmov alebo počítačových hier), avšak 3D grafika je využívaná aj vo vede a priemysle (napríklad pri počítačových simuláciách alebo trojrozmernom zobrazení orgánov).
Sústava súradníc

Sústava súradníc (systém súradníc) alebo súradnicová sústava (súradnicový systém) je vzájomne jednoznačné zobrazenie medzi množinou bodov n-rozmerného priestoru a usporiadanou n-ticou skalárov (veličín či čísiel; spravidla reálnych čísiel). Tieto skaláre (pri ktorých záleží na poradí v ktorom sú uvádzané) sa nazývajú súradnice alebo koordináty.
Alternatívne sa (u niektorých typov sústav súradníc) ako sústava súradníc (systém súradníc, súradnicová sústava, súradnicový systém) zvykne nazývať súhrn nejakého základného vzťažného "objektu" (napr. začiatku karteziánskej sústavy súradníc) a n vektorov prislúchajúcich k vyššie uvedeným n súradniciam; tento súhrn sa správnejšie nazýva súradnicový repér.
Gaillon (obec)

Poloha

Obec má rozlohu 10,19 km². Najvyšší bod je položený 144 m n. m. a najnižší bod 8 m n. m.

Obyvateľstvo

Počet obyvateľov obce je 7 208 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Predčasné splatenie úveru

Predčasné splatenie úveru je splatenie celého zmluvného záväzku alebo jeho časti pred ukončením doby splatnosti úveru. Podmienky predčasného splatenia úveru banke sú určované smernicou EÚ a podľa nej upraveného zákona o bankách. Možnosti predčasnej úhrady celého záväzku sú aktuálne nastavené podľa novely zákona č. 106/2014 Z. z. Iné podmienky sú pri predčasnej splátke celého úveru, mimoriadnej navýšenej splátky a medziúveru. 
Ďalšia definícia: Ak klient banke po vzájomnej dohode uhradí nesplatenú časť úverovej pohľadávky skôr ako bola pôvodne dojednaná lehota splatnosti úveru v úverovej zmluve, ide o predčasne splatenie úveru. Takáto dohoda medzi bankou a klientom musí mať vždy písomnú dohodu. V niektorých prípadoch je predčasné splatenie úveru spoplatnené.
Akt predčasného splatenia úveru upravuje zákon o bankách a aj Zákon č. 129/2010 Z. z. o spotrebiteľských úveroch a o iných úveroch a pôžičkách pre spotrebiteľov a o zmene a doplnení niektorých zákonov ako vyplýva zo zmien a doplnení vykonaných zákonom č. 394/2011 Z. z.,  zákonom č. 352/2012 Z. z., zákonom č. 132/2013 Z. z, zákonom č. 102/2014 Z. z. a zákonom č. 106/2014 Z. z.

Predčasné splatenie hypotekárneho úveru

Predčasné aj čiastočne zvýšené splatenie hypotekárneho úveru je tiež možné. Za predčasné splatenie hypotéky sa už za určitých v zákone stanovených podmienok neplatia poplatky. Novela zákona o bankách stanovuje možnosť predčasného splatenia úrokov, poplatkov a iných finančných nákladov. Pri hypotekárnych úveroch tiež platia ustanovenia zákona 106/2014 Z. z. o spotrebiteľských úveroch a o iných úveroch a pôžičkách 
Z týchto legislatívnych noriem vyplýva, že veriteľ - bankový ústav či iný finančný ústav – nesmie naúčtovať žiadny ďalší poplatok za predčasné ukončenie splácania. Je možné tiež vziať si ďalší hypotekárny úver a zaplatiť ním aktuálnu hypotéku bez toho, aby dlžník platil za to náhradu nákladov vo forme poplatku. Toto pravidlo platí aj v prípade zmlúv o hypotekárnych úveroch uzatvorených pred 1. septembrom 2012 za podmienky, že úroky za daný úver sa zmenili po nadobudnutí účinnosti tejto novely zákona.
Papuľovec pestrofarebný

Pôvod

Papuľovec pestrofarebný pochádza z Afriky (východná Afrika, Sudán).

Opis

Má veľkú hlavu a dosť širokú tlamku. Samček je hnedý s kovovo zeleným ligotom, plutvy má s čiernou a zelenou kresbou. Samičky sú menšie, fádnejšie. Dorastá do dĺžky 8 cm.

Ekológia a biotop

Je rozšírený v pokojných, zarastených oblastiach stojatých aj tečúcich vodstiev. Po nakladení ikier na dno ich vezme samička do tlamky. K oplodneniu dôjde už na dne alebo v tlamke, pričom samička - vedená ritnou plutvou samčeka - prepláva oblakom spermií. Žiadne tvorenie párov. Samček sa na starostlivosti o potomstvo nepodieľa.
Mark Selby

Kariéra

Selby ukázal potenciál už ako tínedžer ale výrazne nezažiaril až do jeho dvadsiatky.Prvé rankingové finále dosiahol v devätnástich na turnaji Regal Scottish v roku 2003. Vo finále prehral s Davidom Grayom 9-7. Tiež sa dostal do semifinále China Open ´02. Jeho najlepší nábeh je 141; dosiahol ho na turnaji Masters´08.
Tiež dosiahol finálové kolá kvalifikácii na Majstrovstvách sveta v rokoch 2002,2003 a 2004, ale odvtedy sa vždy dostal do Crucible Theatre na finálové štádium turnaja. V 2006 vo finále kvalifikácie porazil Roberta Milkinsa napriek tomu, že od neho dostal 147. V Sheffielde vždy hral proti Johnovi Higginsovi, prehral s ním v prvom kole v roku 2005, a v rovnakom kole o rok neskôr mu prehru vrátil a v roku 2007 s ním tesne prehral vo finále.
Na majstrovstvách sveta 2007 porazil Stephena Leeho 10-7 v prvom kole, vyhral 8 frameov v rade keď už prehrával 5-0, potom porazil predošlého šampióna Petera Ebdona 13-8 s piatimi breakmi nad 100 bodov (vrátane troch v rade) a dostal sa do štrvťfinále. Vo štvrťfinále porazil Allistera Cartera 13-12, z 11-8 stratil štyri framey na 11-12 no nakoniec dotiahol zápas, ktorý trval viac ako 9 hodín, do víťazného konca.Do finále sa dostal po porazení Shauna Murphyho 17-16, keď už perhrával 14-16, vyhral ďalší rozhodujúci frame s nábehom 64. Proti Higginsovi vo finále Selby prepadol v nedeľnej časti, po ktorej prehrával 4-12, ale v pondelok vyhral všetých šesť hraných frameov, a preto išel do posledného dňa za stavu 10-12 a dokonca strácal na Higginsa iba jeden frame za stavu 13-14, ale to bol jeho posledný frame v zápase a nakoniec mu podľahol 13-18. Jeho vystúpenie mu zarobilo £ 110 000(čo nebolo ďaleko od polovice jeho celkového zárobku). John Higgin vo svojej víťaznej reči povedal, že Selby bol hráčom, ktorý sa najviac zlepšil. Tieto vystúpenia v sezóne 06/07 ho dostali do prvej svetovej šestnástky a je tam aj v sezóne 07/08, na 11. mieste.

Sezóna 2007/2008

Po miernejšom začiatku sezóny, Selby mal silný vstup do druhého najdôležitejšieho snookerového turnaja UK Championschip, dosiahol semifinále turnaja.Viedol nad neskorším víťazom Ronniem O´Sullivanom 7-5, spadol na 7-8 , vyrovnal ale O´Sullivan v rozhodujúcom sedemnástom frame-e zahral 147 a zápas vyhral.
V januári 2008 Selby vyhral prvý väčší turnaj - The Masters na Wembley. Na ceste do finále zdolal Stephena Hendryho,Stephena Maguiera a Kena Dohertyho,všetkých 6-5 (a v prvých dvoch prípadoch prehrával 3-5). Vo finále proti Stephenovi Leeovi za satavu 5-3 zobral Selby všetko do svojich rúk a zápas vyhral 10-3. Selby hral excelentne, zahral štyri nábehy nad 100 bodov a v poslednom frame-e zahral 141-bodový nábeh, čo je aj jeho doterajšie maximum.
17. februára ´08 vyhral takmer prehratý zápas so svetovou snookerovou jednotkou Ronniem O´Sullivanom na Welsh Open keď otočil z 5-8 na 9-8. Bol to jeho prvý triumf na jednom z najvyznamnejších turnajov snookerovej sezóny.
Mezoderma (bunka)

Mezoderma  (iné názvy: mezoderm , stredný zárodkový/zárodočný list)  je jeden zo zárodočných listov vznikajúci brázdením oplodneného vajíčka pri embryogenéze (vzniku a vývoji zárodku). Pri embryogenéze v druhej etape opolodnené vajíčko brázdi - jeho bunky sa neustále mitoticky delia až vytvoria mnohobunkový útvar - morula. Bunky vnútri moruly vycestujú k okraju a tak vytvoria blastocel (a teda fakticky prvotnú telovú dutinu), do ktorého sa invaginujú bunky zvonka blastuly, a tak dajú vzniknúť gastrule. Z buniek preliačených do blastocelu sa vyformujú zárodočné listy - ektododerma (vonkajší), mezoderma (stredný), endoderma (vnútorný). Z mezodermy vzniká célom a vylučovacia sústava, pohlavné orgány, cievna sústava, vnútorná kostra, svaly a ďalšie.
Viktóriino jazero

Viktóriino jazero (swahilsky Ukerewe, angl. Lake Victoria) je najväčšie africké jazero. 
Leží na hranici Kene (6%), Ugandy(43%) a Tanzánie (51%). Obsahuje veľa ostrovov, polostrovov a zálivov, najmä vo východnej časti. Vyteká z neho rieka Viktóriin Níl, ústi doň rieka Kagera predstavujúca prvý úsek Nílu. Na Viktóriinom Níle pri Jinje (Owenove vodopády) je veľká priehrada s hydroelektrárňou.
Maximálna hĺbka tohto jazera je 80 metrov a priemerná 40 m. Celková dĺžka pobrežia je 7000 km. Na jazere sa nachádza mnoho ostrovov s celkovou plochou približne 6000 km². Jazero leží v nadmorskej výške 1134 m. Šírka jazera je 275 km a dĺžka maximálne 320 km.

Fauna a flóra

V roku 1954 bol vo Viktoriinom jazere vysadený robalo nilský. Tento druh ryby pôvodne v jazere nežil a spôsobil tu ekologickú katastrofu. Zapríčinil vyhubenie stoviek pôvodných druhov rýb. Od počiatku 80. rokov 20. storočia tu bolo vylovených približne 90% všetkých rýb. V jazere žijú najmä cichlidy rodu Haplochromis. bol to hybridný druh
Severný ostrov (Nový Zéland)

Geografia

Rozlohou sa Severný ostrov zaraďuje na 14. miesto na svete a rovnako ako Južný ostrov má členité pobrežie. Jeho povrch je menej hornatý a sopky striedajú úrodné nížiny. Najvyšší vrch – stratovulkán Ruapehu, dosahuje výšku 2 797 m n. m..
Amfiares zo Sparty

Amfiares alebo Amfiarés (starogr. Ἀμφιάρης – Amfiares, iný prepis: Amfiarés) bol olympijský víťaz v zápasení v roku 296 pred Kr.
Amfiares zo Sparty bol na 121. olympijských hrách korunovaný olivovým vencom za víťazstvo v zápasení. Olympijské víťazstvo Amfiara je zaznamenané na papyruse (P.Oxy XVII. 2082) z egyptského náleziska v Oxyrhynchu, editovanom britským papyrológom Arthurom Huntom v roku 1927. Tento papyrusový zvitok je rozpadnutý na niekoľko malých fragmentov. Olympionik Amfiarés, jeho domovská krajina (Lakónia) a športová disciplína (palé) je na tomto značne poškodenom papyruse uvedená na fragmente č. 4, a to v devätnástom riadku.
Zápasenie zaradili do programu olympijských hier v roku 708 pred Kr. a prvým víťazom tejto disciplíny bol Eurybatos zo Sparty.
Les Ifs

Poloha

Obec má rozlohu 4,03 km². Najvyšší bod je položený 186 m n. m. a najnižší bod 135 m n. m.

Obyvateľstvo

Počet obyvateľov obce je 54 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Mólos (otec Mériona)

Mólos (starogr. Μῶλος – Mólos) je v gréckej mytológii nemaželský syn Deukalióna, syna krétskeho kráľa Minóa, alebo podľa inej verzie brat Deukalióna.
Antický autor Diodoros uvádza, že krétsky kráľ Minos mal dvoch synov, Deukalióna a Móla. Mólovi sa narodil syn Mériones a Deukalión sa stal otcom Idomenea, ktorý spolu s Mérineom prijali výzvu Agamemnóna na vojenskú výpravu proti Tróji. K brehom Tróje sa potom priplavili s vojskom na deväťdesiatich lodiach. Z vojny sa obaja šťastlivo vrátili domov, kde ich čakalo vrelé privítanie a keď neskôr umreli, usporiadali im veľkolepý pohreb. Aby ich sláva ostala nesmrteľná, Kréťania im na náhrobný kameň v Knósse vytesali nápis: „Hľa, Idomeneov hrob v Knósse, a po jeho boku som ja, Meriones, syn Móla“.
Homér vo svojom epickom diele Iliada opisuje prilbu, ktorú dostal Mériones od svojho otca Móla: „prilbu z hovädzej kože vnútri stuženú pletencom z remeňov mnohých a zvonku zdobenú z oboch strán tesákmi diviaka lesklozubého, nahusto, krásne a zručne“.
Meno Mólovho syna Mériona sa v odbornej literatúre stalo dobre známym koncom devätnásteho storočia, keď pri vykopávkach na Kréte našli v hroboch prevŕtané diviačie zuby, ktoré podľa opisu Homéra zdobili nahusto prišité aj Mérionovu prilbu z hovädzej kože. Tento popis sa zdal dlho nejasný a to až dovtedy, kým sa v hroboch našli aj vyobrazenia takýchto prílb. Predmety pochádzali z 15.- 14 storočia pred Kr. z obdobia viac než pol tisícročia pred Homérom, čo je udivujúcim dokladom presnosti Homérových opisov predmetov v jeho básnických dielach.
Kurz sebaovládania (seriál)

Vyhodenie Selmy Blair

17. júna 2013 Charlie Sheen odmietol prísť na nakrúcanie seriálu, kvôli nezhodám s Kate Welsh, s ktorou sa podľa neho nedalo spolupracovať. Následne na to Kate Welsh zo seriálu vyhodili. 5. augusta 2013 bolo oznámené, že v seriáli bude hrať Laura Bell Bundy ako psychiatrička a Charlieho nová kolegyňa.
Ernemont-sur-Buchy

Poloha

Obec má rozlohu 4,04 km². Najvyšší bod je položený 176 m n. m. a najnižší bod 120 m n. m.

Obyvateľstvo

Počet obyvateľov obce je 245 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Ernst Florens Friedrich Chladni

Život

Ako syn právnika  Ernst Martin Chladniho študoval najprv na univerzite v Lipsku právo a promoval ako doktor filozofie. Po smrti svojho otca sa začal viac venovať muzikálnemu talentu a začal študovať experimentálnu akustiku na základoch a poznatkoch Leonard Eulera  a Daniel Bernoulliho. Chladni je známy pre svoje práce, ktoré boli základom akustiky. V roku 1787 uverejnil prvé poznatky o kmitaní pevných kruhových a kvadratických platní a na nich vznikajúch obrazcoch, ktoré boli tvorené z jemného piesku. Tieto obrazce boli pomenované po ňom ako chladniho obrazce.
Kronosaurus

Telesné znaky

Kronosaurus je jedným z najväčších známych pliosaurov. Dosahoval dĺžku takmer 10 metrov, pričom jeho obrovská sploštená lebka, ktorá zaberala takmer štvrtinu dĺžky tela, bola veľká asi ako osobné auto. Tento pliosaurus bol dravý a pomerne rýchlo plával. Pohyboval sa vďaka dvom párom veľkých plutviev. Kým predným párom hýbal smerom dole, horný sa pohyboval naopak. Kronosaurus pravdepodobne lovil viaceré druhy rýb, vrátane žralokov a mäkkýšov. Okrem iného sa pravdepodobne živil aj dlhokrkými plesiosaurami, o čom svedčí aj nájdená poškodená lebka Woolungasaura s odtlačkami zubov.
Saint-Pierre-des-Corps

Poloha

Obec má rozlohu 11,28 km². Najvyšší bod je položený 51 m n. m. a najnižší bod 46 m n. m.

Obyvateľstvo

Počet obyvateľov obce je 15 260 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Corythosaurus

Nález a druhy

Prvé fosílie tohto dinosaura objavil už v roku 1912 americký paleontológ Barnum Brown pri rieke Red Deer v lokalite, ktorá je dnes známa ako Park dinosaurov. Išlo o takmer kompletnú kostru so zachovanými odtlačkami kože. V roku 1916 tento exemplár spolu s inými fosíliami prepravovala kanadská loď Mount Temple do Británie, bola však potopená nemeckou loďou SMS Möwe a tak 75 miliónov rokov starý náklad sa ocitol na dne atlantického oceána, kde leží dodnes.
Pôvodne bolo opísaných sedem druhov rodu Corythosaurus: C. casaurius, C. bicristatus, C. brevicristatus, C. excavatus, C. frontalis a C. intermedius. Len jeden z nich je však dnes považovaný za platný - C. casaurius.

Klasifikácia

Corythosaurus patrí do podčeľade Lambeosaurinae, do ktorej sú zahrnuté aj rody Olorotitan, Hypacrosaurus alebo Lambeosaurus, pre ktoré sú charakteristické pompézne hrebene či výrastky.  Najbližším príbuzným Corythosaura v rámci celej tejto podčeľade je zrejme rod Olorotitan.

Opis

Corythosaurus dorastal do dĺžky 10 metrov a vážil asi 4 tony. Rovnako ako všetky hadrosaury, aj Corythosaurus mal rozšírený bezzubý zobák. V čeľustiach mal stovky husto rastúcich zubov, stavaných na prežúvanie tuhého rastlinného materiálu. Celkom bolo nájdených asi 20 lebiek tohto dinosaura.
Tento to pomerne hojný živočích bol vybavený na hlave polkruhovitým kosteným hrebeňom, ktorý bol, podobne ako u jeho príbuzných, dutý a napojený na dýchacie cesty. Takto slúžil na vydávanie hlasitých zvukov, ktorými komunikovali a udržovali kontakt medzi sebou členovia čriedy aj na kilometre, keď boli práve roztratení po krajine a neputovali.